కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
యోగాతో ఈ భారత వ్యాపారవేత్తలు భలే ఫిట్
అంతర్జాతీయ యోగా దినోత్సవ వేడుకలను ప్రపంచ వ్యాప్తంగా యోగా ప్రేమికులు బుధవారం వైభవంగా జరుపుకున్నారు. కొన్ని వందల ఏళ్ల క్రితం భారత్‌లో పుట్టిన ఈ ప్రాచీన శాస్త్రం ఇప్పుడు ప్రపంచం మొత్తం వ్యాపించింది.
TNN | Updated:
Jun 21, 2017, 04:19PM IST
యోగాతో ఈ భారత వ్యాపారవేత్తలు భలే ఫిట్
అంతర్జాతీయ యోగా దినోత్సవ వేడుకలను ప్రపంచ వ్యాప్తంగా యోగా ప్రేమికులు బుధవారం వైభవంగా జరుపుకున్నారు. కొన్ని వందల ఏళ్ల క్రితం భారత్&zwnj;లో పుట్టిన ఈ ప్రాచీన శాస్త్రం ఇప్పుడు ప్రపంచం మొత్తం వ్యాపించింది. అందుకే ప్రధాన నరేంద్ర మోదీ విజ్ఞప్తి మేరకు జూన్ 21ని అంతర్జాతీయ యోగా దినోత్సవంగా ఐక్యరాజ్య సమితి ప్రకటించింది. 2015లో తొలిసారి యోగా డేను నిర్వహించారు. ఇప్పుడు మూడో యోగా డేను 180కి పైగా దేశాల్లో జరుపుకున్నారు. వాస్తవానికి సామాన్యుల కన్నా సెలబ్రిటీలే ఈ యోగా వైపు ఎక్కువగా మొగ్గు చూపిస్తున్నారు. వీరిలో వ్యాపారవేత్తలు కూడా ఉన్నారు. ఈ ప్రాచీన శాస్త్రాన్ని అనుసరిస్తున్న ఐదుగురు భారత వ్యాపారవేత్తల గురించి ఇప్పుడు తెలుసుకుందాం.
Recommended byColombia
రతన్ టాటా
టాటా ట్రస్ట్స్ చైర్మన్ అయిన రతన్ టాటాకు ఇప్పుడు 79 ఏళ్లు. ఈ వయసులోనూ ఆయన ఎంతో దృఢంగా, చురుకుగా ఉండటానికి కారణం యోగా. రతన్ టాటా యోగాకు నిత్య విద్యార్థి. ప్రముఖ యోగా గురు భరత్ ఠాకూర్ వద్ద ఆయన శిక్షణ తీసుకున్నారు. ఎంతో మంది బాలీవుడ్, హాలీవుడ్, స్పోర్ట్స్ స్టార్లకు భరత్ ఠాకూర్ యోగా శిక్షకుడిగా పనిచేశారు.
సునీల్ భారతి మిట్టల్
భరత్ ఠాకూర్ విద్యార్థుల జాబితాలో సునీల్ భారతి మిట్టల్ ఒకరు. భారతి ఎయిర్&zwnj;టెల్&zwnj;కు చైర్మన్ అయిన 59 ఏళ్ల మిట్టల్ క్రమం తప్పకుండా యోగా చేస్తారు. అందుకే ఇప్పటికీ ఆయన యువకుడిలానే కనిపిస్తారు.
జి.ఎం. రావు
జీఎంఆర్ గ్రూప్ వ్యవస్థాపక చైర్మన్ జి. మల్లికార్జున రావు కూడా యోగా విద్యార్థే. రోజూ పొద్దున్నే 5 గంటలకు మేల్కొనే జీఎంఆర్ వ్యాయామం, యోగా, ధ్యానంతో తన దినచర్యను మొదలు పెడతారు. విదేశాలకు వెళ్లినా ఈ దినచర్యను మార్చరట. యోగా చేయాల్సిందేనట.
రాజీవ్ బజాజ్
ప్రస్తుతం దేశంలోని వ్యాపారవేత్తల్లో ఫిట్&zwnj;గా కనిపించేది రాజీవ్ బజాజ్. బజాజ్ ఆటో మేనేజింగ్ డైరెక్టర్ అయిన రాజీవ్ వయసు 50 ఏళ్లు. ప్రముఖ యోగా గురు బీకేఎస్ అయ్యంగార్ వద్ద రాజీవ్ శిక్షణ పొందారు. రాజీవ్ వారంలో ఆరు గంటలు యోగాకు కేటాయిస్తారట.
అనంత్ అంబానీ
రిలయన్స్ ఇండస్ట్రీస్ అధినేత ముఖేష్ అంబానీ చిన్న కొడుకుగా అనంత్ అంబానీ అందరికీ సుపరిచితుడే. 21 ఏళ్ల ఈ కుర్రాడు గతంలో విపరీతమైన బరువుండేవాడు. ఆ తరవాత కష్టపడి 18 నెలల్లో 108 కేజీల బరువు తగ్గి స్లిమ్&zwnj;గా తయారయ్యాడు. అనంత్ నాజూకుగా మారడానికి యోగా ఎంతగానో తోడ్పడింది. సెలబ్రిటీ ఫిట్&zwnj;నెస్ కోచ్ వినో చన్నా వద్ద అనంత్ అంబానీ శిక్షణ తీసుకున్నాడు. ప్రస్తుతం కంపెనీ బాధ్యతలు పెద్దగా తీసుకోని అనంత్.. రాబోయే కాలంలో ఓ వ్యాపారవేత్త కానున్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.